Na ulcer ea ka mpeng e ea phekoleha? Phekolo ke efe? 15 Boammaaruri ke gore go tla bo go se botlhale gore banyalani ba akanye gore ba ka fitlha boikgogomoso jwa bone. Ba tshwanetse go bo lemoga mme ba baakanye dilo ka bonako. Paulo o ne a raya Bakeresetemmogo le ene a re: “A letsatsi le se ka la phirima lo sa ntse lo galefile, le gone lo se ka lwa naya Diabolo sebaka.” (Baef. 4:26, 27) Fa re sa reetse Lefoko la Modimo, seo se ka felela ka go ngomoga pelo mo go sa tlhokegeng. Kgaitsadi mongwe o ne a bua jaana a utlwile botlhoko: “Ka dinako dingwe nna le monna wa me ga re a ka ra dirisa kgakololo e e mo go Baefeso 4:26, 27. Seo se ne sa felela ka gore go nne le dinako tse ka tsone re neng re sa robale sentle!” Ruri go tla bo go le botoka go ipeela mokgele wa go tlotla ka dilo ka bonako ka boikaelelo jwa go itshwarelana! Boammaaruri ke gore banyalani ba ka nna ba tlhoka nako ya gore ba ritibale maikutlo. Gape go tla bo go le molemo go rapela ba kopa Jehofa gore a ba thuse go nna le mogopolo o o siameng. Seno se akaretsa go nna boikokobetso e leng se se tla go thusang go tlhoma mogopolo mo go se e leng bothata, e seng mo go wena, e se re gongwe wa dira gore maemo a nne maswe le go feta.—Bala Bakolosa 3:12, 13.